Trude Dybendahl
Store norske leksikon,Sport og spill,Skisport,Langrenn
Trude Dybendahl er en norsk tidligere langrennsløper som var i verdenseliten på 1990-tallet. Hun representerte Kjelsås IL.
Hun ble verdensmester på 5 km i Val di Fiemme i 1991, da hun også tok VM-sølv på 15 km, og hun tok VM-bronse på 5 km i 1993. I stafett ble det OL-sølv på henne i 1988, 1992 og 1994, VM-sølv i 1997 og VM-bronse i 1991 og 1993. Hun var OL-deltaker også i 1998. I alt tok hun sju rennseire i verdenscupen fra 1990–1997, blant annet 20 km (2 x 10 km) i Holmenkollrennene i 1990.Dybendahl vant seks individuelle senior-NM i perioden 1989–96, derav fire på 5 km og to på 30 km. Og hun ble tildelt kongepokalen i 1991. Hun vant 13 NM-gull i stafett i perioden 1985–1999 med Kjelsås IL. Les mer i Store norske leksikon langrenn norske OL-gull og VM-gull på ski vinter-OL